14. 7. 94 De Europæiske Fællesskabers Tidende Nr. L 180/17 KOMMISSIONENS FORORDNING (EF) Nr. 1706/94 af 11. juli 1994 om ændring af bilag I til Rådets forordning (EØF) nr. 2658/87 om told- og stati- stiknomenklaturen og Den Fælles Toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif ('), senest ændret ved forordning (EF) nr. 1641/94 ?), særlig artikel 9, og ud fra følgende betragtninger : For at sikre en ensartet anvendelse af den kombinerede nomenklatur bør der vedtages bestemmelser vedrørende tarifering af mel og pulver af visse grøntsager, rødder, rodknolde og frugter henhørende under KN-kode 1106; disse produkter hører under andre positioner, når de fore- ligger i anden form, f.eks. i stykker ; mel og pulver bør derfor defineres, for at kunne skelnes fra de nævnte produkter i form af stykker ; det forekommer muligt at følge eksemplet i bestemmelse 2 B og 3 til kapitel 11 om afgrænsningen mellem mel, gryn og groft mel af korn, og som kriterium for denne afgrænsning fastsætte en mængde af produktet, som passerer gennem en sigte af vævet metaldug med en bestemt maskestørrelse ; partikel- størrelsen for mel af maniokrod er allerede fastsat i supplerende bestemmelse 2 til kapitel 7; det forekommer hensigtsmæssigt at fastsætte den samme mængde af produktet, der passerer gennem sigter, og den samme maskestørrelse for de andre produkter henhørende under KN-kode 1106 ; der bør imidlertid fastsættes andre krite- rier for nødder, som på grund af deres høje fedtindhold har tendens til sammenklumpning ved knusning; — det bør endvidere fastslås, at varer henhørende under KN-kode 1106 kan være fremstillet ved enhver fragmen- teringsproces og ikke kun ved formaling ; () EFT nr. L 256 af 7. 9. 1987, s. 1. ( EFT nr. L 172 af 7. 7. 1994, s. 12. der bør indføres en supplerende bestemmelse herom i kapitel 11 i den kombinerede nomenklatur ; bilag ] til forordning (EØF) nr. 2658/87 bør ændres tilsvarende ; de i denne forordning fastsatte foranstaltninger er i over- ensstemmelse med udtalelse fra Toldkodeksudvalget — gruppen for told- og statistiknomenklaturen — UDSTEDT FØLGENDE FORORDNING : Artikel 1 Kapitel 11 i den kombinerede nomenklatur, der er knyttet som bilag til forordning (EØF) nr. 2658/87, ændres således : 1) Udtrykket »supplerende bestemmelse« erstattes af: »supplerende bestemmelser«. 2) Der indsættes som supplerende bestemmelse 2: »2, Som »mel og pulver« i pos. 1106 anses varer, der er fremstillet ved formaling eller anden fragmente- ringsproces af tørrede bælgfrugter henhørende under pos. 0713, af marv af sagopalmer eller af rødder eller rodknolde henhørende under pos. 0714 eller af varer henhørende under kapitel 8, og som opfylder følgende betingelser : a) for tørrede bælgfrugter, marv af sagopalmer eller rødder, rodknolde og varer henhørende under kapitel 8 (undtagen nødder henhørende under pos. 0801 og 0802) skal mindst 95 vægtprocent af varen kunne passere gennem en sigte af vævet metaldug med en maskestørrelse på 2 mm b) for nødder henhørende under pos. 0801 og 0802 skal mindst 50 vægtprocent af varen kunne passere gennem en sigte af vævet metaldug med en maskestørrelse på 2,5 mm.« Artikel 2 Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.